Khesari Lal Yadav & Akshara Singh film's Shooting of 'Dilwale' in Raipur - Top 10 Bhojpuri, Bhojpuri Movie News, Posters, Trailers, Bhojpuri Actress, Actors Wallpaper, Photos
» Khesari Lal Yadav & Akshara Singh film's Shooting of 'Dilwale' in Raipur 2de beleggingskonferensie begin Dinsdag in Sandton | Netwerk24
2de beleggingskonferensie begin Dinsdag in Sandton
Deur Sarel van der Walt 04 November 2019 17:13
Sowat 1 500 beleggers en sakelui van oor die wêreld heen sal van Dinsdagaand af die regering se tweede groot internasionale beleggingskonferensie in Johannesburg bywoon.
Pres. Cyril Ramaphosa toe hy verlede jaar die regering se internasionale beleggingskonferensie in Sandton toegespreek het. Foto: Felix Dlangamandla
Die konferensie in die Sandton-konferensiesentrum duur tot Donderdagmiddag.
Die presidensie het Maandag in ’n verklaring gesê die konferensie is deel van die regering se plan om R1 200 miljard se beleggings oor die volgende vier jaar na die land te lok. Dit maak alles deel uit van die ekonomiese regrukplan wat verlede jaar deur pres. Cyril Ramaphosa aangekondig is.
Die eerste konferensie in Oktober verlede het R300 miljard se beleggings gelok. Rapport het die naweek berig volgens die regering was R254 miljard van dié beleggings in Augustus reeds in die implementeringsfase en nog R35 miljard se beleggings word beplan.
Die presidensie sê die regering sal op die konferensie ook sê watter stappe hy gedoen het om die land meer beleggingsvriendelik te maak.
“Die konferensie sal die geleentheid aan die regering bied om met die plaaslike en internasionale beleggingsgemeenskap te skakel.”
Dit begin Dinsdagaand met ’n sogenaamde netwerkfunksie. Ramaphosa sal die konferensie dan Woensdagoggend amptelik open. Hy sal ook as voorsitter optree.
Die onderskeie besprekingsgroepe sal onder meer op die vierde nywerheidsrevolusie, mynwese, die skepping van klein en mediumgrootte ondernemings, vervaardiging, toerisme, die rolprentbedryf, kuns, sport en die verwerking van landbouprodukte fokus.
Donderdagoggend sal die afgevaardiges ’n entrepreneurskap-tentoonstelling by die Universiteit van Johannesburg se Soweto-kampus besoek voordat Ramaphosa ’n afskeidsboodskap sal lewer.
Meer oor: Beleggingskonferensie | Cyril Ramaphosa | Sandton